Sagunt in Excelsis continua amb Ensemble Fontegara
25 de març 2024

![](/media/p1bjkkcb/1-c.jpg?width=850&height=637.5)

El Ensemble Fontegara interpretarà el seu concert _Passió. La gran música polifònica de Tomás Luis de Victoria i els seus contemporanis per a Quaresma i Setmana Santa_ este dimarts, 26 de març, a les 19 hores a l'Església del Bon Succés. Esta cita musical forma part del cicle Sagunt in Excelsis i de la programació del departament de Cultura.

Davall la batuta de Raúl Mallavibarrena, esta agrupació musical començarà amb _Vigilate_, de William Byrd, i continuarà amb _Stabat Mater_, de Padilla; _Responsorios del Jueves Santo, Amicus meus, Judas Mercator pesimus, Unus ex discipulis meis, Eram quasi agnus, Una hora_ i _Seniores populi_, de Tomás Luis de Victoria; _Laudate Pueri a 5_, de Monteverdi; _Sitivit animam meam_, de Cardoso; _Versa et in luctum_, de Lobo; _Viri Galilei_, de Pierluigi da Palestrina; i _Ave Maria a 4_, de Tomás Luis de Victoria.

El Ensemble Fontegara està format per les sopranos Carmina Sánchez i Lore Agustí; les alts Laia Cortés i Maria Morellà; els tenors Ariel Hernández i Fran Braojos; el baix Simón Millán; i el seu director, Raúl Mallavibarrena.

El Ensemble Fontegara va ser fundat per Raúl Mallavibarrena en 1993, que va prendre el nom de l’_Ópera intitulada Fontegara_, escrita per Silvestre Ganassi, sobre l'art de l'ornamentació en el segle XVI. Esta agrupació està formada per reconeguts especialistes en la interpretació de la música antiga amb instruments d'època i ha oferit nombrosos concerts en els més destacats festivals i auditoris espanyols, així com a Alemanya, Txèquia, Noruega, Polònia, Sud-amèrica, Mèxic i els Estats Units.

El seu director, Raúl Mallavibarrena, va començar els estudis musicals amb el seu pare Juan Bautista Mallavibarrena i es va especialitzar en el repertori dels segles XV al XVIII. A més de ser el fundador i director de l’Ensemble Fontegara, també ho és del grup Música Ficta, així com del segell discogràfic Enchiriadis, que ja comprén vint discos com a director musical i més de quaranta com a productor.

*   [](http://www.facebook.com/sharer.php?u=https://aytosagunto.es/va/actualitat/sagunt-in-excelsis-continua-amb-ensemble-fontegara/ "Facebook")
*   [](http://twitter.com/share?url=https://aytosagunto.es/va/actualitat/sagunt-in-excelsis-continua-amb-ensemble-fontegara/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-in-excelsis-continua-amb-ensemble-fontegara/ "Linked In")
*   [](mailto:?body=https://aytosagunto.es/va/actualitat/sagunt-in-excelsis-continua-amb-ensemble-fontegara/)